Újabb családon belüli erőszak: most Nógrád megyében késelte meg feleségét egy férfi
Az asszony életveszélyes sérüléseket szenvedett.
nepszava.hu;
Az asszony az elsődleges orvosi vélemény alapján életveszélyes sérülést szenvedett. A késelőt - aki a történteket követően magán is sebeket ejtett - a rendőrök elfogták és kórházba szállították. A körülmények tisztázása folyamatban van.

Emberölés bűntett elkövetésének megalapozott gyanúja miatt indult eljárás - olvasható a hivatalos tájékoztatásban.

Az utóbbi napokban nem ez az első eset, hogy súlyos erőszakba torkollik a családon belüli erőszak. Mint lapunk is megírta, december 30-án, csütörtökön több késszúrással ölte meg feleségét egy férfi Jászladányban. Január elsején, szombaton pedig Ököritófülpösön, az újév első óráiban a férj megfojtotta házastársát, majd megpróbált öngyilkos lenni.

Amennyiben bántalmazás áldozata és úgy érzi, segítségre lenne szüksége, tárcsázza a krízishelyzetben lévők részére rendszeresített, a nap 24 órájában ingyenesen hívható 06-80-20-55-20-as telefonszámot.
családon belüli erőszak késelés Drégelypalánk